sagorsarker/bangla-wikipedia huggingface dataset:
লানচৌ

লানচৌ () গণচীনের উত্তর-পশ্চিম ভাগে অবস্থিত কানসু প্রদেশের রাজধানী ও বৃহত্তম নগরী।পীত নদীর তীরে অবস্থিত এই জেলা-স্তরের নগরীটি একটি গুরুত্বপূর্ণ আঞ্চলিক পরিবহন কেন্দ্র, যা চীনের পূর্ব অর্ধাংশের সাথে দূর পশ্চিমে অবস্থিত অঞ্চলগুলির মধ্যে সংযোগসূত্র হিসেবে কাজ করে। ঐতিহাসিকভাবে এটি উত্তরীয় রেশম পথের উপরে অবস্থিত একটি প্রধান সংযোগস্থল। ভবিষ্যৎ নতুন ইউরেশীয় স্থল সেতুতে এটির একটি গুরুত্বপূর্ণ কেন্দ্রতে পরিণত হবার বড় সম্ভাবনা আছে। নগরীটিতে ভারী শিল্প ও খনিজ তেলজাত রাসায়নিক দ্রব্যের শিল্প কারাখানা অবস্থিত।
চীনের ২০১০ সালের জনগণনা অনুযায়ী নগরীর জনসংখ্যা ছিল বৃহত্তর লানচৌ অঞ্চলে ৩৬ লক্ষের বেশি অধিবাসীর বাস, যাদের মধ্যে ২১ লক্ষ ব্যক্তি আয়তনবিশিষ্ট পৌর এলাকাতে বাস করে। ২০১৮ সাল নাগাদ কেন্দ্রীয় লানচৌ পৌর এলাকাতে (আয়তন ২৯৮ বর্গকিলোমিটার) জনসংখ্যা ২৯ লক্ষের কাছাকাছি পৌঁছে।
আচেহ সুনামি জাদুঘর

আচেহ সুনামি জাদুঘর() ইন্দোনেশিয়ার আচেহ প্রদেশের রাজধানী বান্দা আচেহতে অবস্থিত। ২০০৪ সালে ভারত মহাসাগরের ভূমিকম্প ও সুনামির বিপর্যয়ের প্রতীকী স্মারক হিসাবে তৈরি একটি সংগ্রহশালা। পাশাপাশি এটি একটি শিক্ষাকেন্দ্র। একটি জরুরী দুর্যোগ আশ্রয়স্থলও এটি যদি অঞ্চলটি কখনও আবার সুনামির আঘাতের শিকার হয়।
আচেহ সুনামি জাদুঘরটি ইন্দোনেশীয় স্থপতি রিদওয়ান কামিল (পশ্চিম জাভার বর্তমান গভর্নর) ডিজাইন করেছিলেন। জাদুঘরটি একটি ২,৫০০ বর্গ মিটার চারতলা বিশিষ্ট একটি কাঠামো; এর দীর্ঘ বাঁকানো দেয়াল জ্যামিতিক কারুশিল্পে আচ্ছাদিত। ভিতরে, দর্শনার্থীরা একটি অন্ধকার পানির দুটি উচ্চ প্রাচীরের মধ্যে সরু করিডোর দিয়ে প্রবেশ করে-এর দ্বারা সুনামির শব্দ এবং আতঙ্ককে পুনরায় তৈরি করা হয়। সামান নৃত্য পরিবেশন করা মানুষের চিত্রগুলির সাথে জাদুঘরের দেওয়ালগুলি অলঙ্কৃত, এটি প্রতীকী অঙ্গভঙ্গি যা আচেনিজ জনগণের শক্তি, শৃঙ্খলা এবং ধর্মীয় বিশ্বাসকে বুঝা যায়। উপরে থেকে, ছাদ সুনামির সাথে সাদৃশ্যপূর্ণ। সুনামি থেকে বেঁচে থাকার জন্য যে ধরনের ঐতিহ্যবাহী আচেনিজ বাড়িগুলি ছিল, তার ভিত্তিতে নিচতলা তৈরি করা হয়েছে।
সুনামিতে ক্ষতিগ্রস্ত হয়েছে এমন লোকদের নাম ও স্থানীয় সম্প্রদায়ের বেঁচে থাকা সদস্যদের নাম যাদুঘরের অভ্যন্তরীণ কক্ষগুলির একটিতে খোদাই করা আছে।
যারা মারা গিয়েছিলেন তাদের জন্য স্মৃতিসৌধ হিসাবে এটির ভূমিকা অত্যধিক। তা ছাড়াও জাদুঘরটি ভবিষ্যতে এই জাতীয় দূর্ঘটনার জন্য আশ্রয়স্থল হিসেবে কাজ করবে।
জাদুঘরের প্রদর্শনীতে ২০০৪ সালের ভারত মহাসাগরের ভূমিকম্প এবং সুনামির একটি বৈদ্যুতিক সিমুলেশন রয়েছে। পাশাপাশি দুর্গতদের ছবি, কুরআন শরীফ এবং দুর্যোগ থেকে বেঁচে যাওয়া ব্যক্তিদের গল্পের প্রদর্শনী করা হয়েছে।
আচেহ সুনামি জাদুঘর রক্ষণাবেক্ষণ ও ব্যবহারের জন্য পর্যাপ্ত অর্থায়ন করা হয়নি। জাদুঘরটি "সুনামি সম্পদ"গুলির মধ্যে একটি। এটির যথাযথ আইনি মালিকানা নিয়ে ২০০৯ সাল থেকে ইন্দোনেশিয়ান সরকারের বিভিন্ন স্তরে বিরোধ রয়েছে। ২০১০ সালের শেষের দিকে, জাদুঘরটি মাঝে মধ্যে কেবলমাত্র উন্মুক্ত ছিল এবং এটির পৃষ্ঠপোষকতা খুব কম ছিল।
ফা-ইউয়েন মসজিদ

ফায়ায়ুন মসজিদ (), হচ্ছে চীনের বেইজিংয়ের শিচেং জেলার একটি মসজিদ। এই মসজিদটি দেওয়াই মসজিদ বা দেওয়াই গংশিয়াং মসজিদ নামেও পরিচিত।
মসজিদটি মূলত মিং রাজবংশের শেষদিকে নির্মিত হয়েছিল। ২০০৩ সালে শিচেং জেলা সরকারের অর্থায়নে ৪ মিলিয়ন চীনা ইয়ুয়ান ব্যায় করে মসজিদটির সংস্কার করা হয়েছিল। পরবর্তীতে ২০০৭ সালের সেপ্টেম্বরে মসজিদটি পুনরায় জনসাধারণের জন্য উন্মুক্ত করা হয়। 
৪০০০ বর্গমিটার ক্ষেত্রফলের এই মসজিদটিতে মোট ৩০০জন মুসল্লি একত্রে নামাজ পড়তে পারে। ইসলামি এবং চীনা স্থাপত্যশৈলীর সংমিশ্রণে মসজিদটি তৈরি হয়েছে। 
বেইজিং সাবওয়ের জিশুইতান স্টেশন থেকে উত্তর-পূর্ব দিকে হাঁটাপথেই অল্পসময়ে মসজিদটিতে যাওয়া যায়।
সোসিয়েদাদ দেপোর্তিভা উয়েস্কা

সোসিয়েদাদ দেপোর্তিভা উয়েস্কা এস.এ.ডি. (সাধারণত এসডি উয়েস্কা অথবা শুধুমাত্র উয়েস্কা নামে পরিচিত) হচ্ছে আরাগোন ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৬০ সালের ২৯শে মার্চ তারিখে প্রতিষ্ঠিত হয়েছে। এসডি উয়েস্কা তাদের সকল হোম ম্যাচ আরাগোনের এল আলকোরাসে খেলে থাকে; যার ধারণক্ষমতা হচ্ছে ৭,৬৩৮। বর্তমানে এই ক্লাবের ম্যানেজারের দায়িত্ব পালন করছেন মিশেল এবং সভাপতির দায়িত্ব পালন করছেন আগুস্তিন লাসাওসা। স্পেনীয় রক্ষণভাগের খেলোয়াড় হোর্হে পুলিদো এই ক্লাবের অধিনায়কের দায়িত্ব পালন করছেন।
ছাংছুন

ছাংছুন () গণচীনের উত্তর-পূর্বভাগে অবস্থিত চিলিন প্রদেশের রাজধানী ও বৃহত্তম নগরী। সুংলিয়াও সমভূমির কেন্দ্রভাগে অবস্থিত এই নগরীটিকে একটি উপ-প্রাদেশিক নগরী হিসেবে পরিচালনা করা হয়। এর অধীনে ৭টি পৌরজেলা, একটি উপজেলা (কাউন্টি) ও ২টি উপজেলা-স্তরের শহর আছে। চীনের ২০১০ সালের জনগণনা অনুযায়ী ছাংছুন নগরীর মোট জনসংখ্যা ছিল ৭৬ লক্ষেরও বেশি। ছাংছুন মহানগর এলাকাটি ৫টি জেলা ও ৪টি উন্নয়ন এলাকা নিয়ে গঠিত, যার জনসংখ্যা ৩৮ লক্ষের বেশি। শুয়াংইয়াং ও চিউথাই জেলাগুলি এখনও নগরায়িত হয়নি। ছাংছুন উত্তর-পূর্ব চীনের বৃহত্তম নগরীগুলির একটি। অন্য বড় নগরীগুলির মধ্যে আছে শেনইয়াং, তালিয়েন ও হারপিন।
চীনা ভাষায় "ছাংছুন" শব্দের অর্থ হল "দীর্ঘ বসন্ত"। ১৯৩২ থেকে ১৯৪৫ খ্রিস্টাব্দ পর্যন্ত জাপানিরা নগরীটিকে উত্তর-পূর্ব চীনে তাদের দখলকৃত মানচুকো নামের একটি পুতুল রাজ্যের রাজধানী বানায় এবং এর নাম বদলে রাখে শিনচিং ()। ১৯৪৯ সালে গণচীনের প্রতিষ্ঠার পরে ১৯৫৪ সালে ছাংছুন নগরীকে চিলিন প্রদেশের রাজধানীর মর্যাদা দেওয়া হয়।
ছাংছুন চীনের একটি গুরুত্বপূর্ণ শিল্পনগরী যেখানে মোটরযান খাতের উপরে বিশেষ গুরুত্ব দেওয়া হয়েছে, যে কারণে স্থানীয়ভাবে এটি "চীনের মোটরযান নগরী" নামে পরিচিত।
অভ্যন্তরীণ মোটরযান বাজারে গুরুত্বপূর্ণ ভূমিকা রাখার জন্য ছাংছুন নগরীকে কদাচিৎ "চীনের ডেট্রয়েট" নামেও ডাকা হয়। এছাড়া নগরীটি চীনের অন্যতম "জাতীয় বাগিচা নগরী", কেননা এখানে সবুজায়নের হার অনেক উচ্চ।
ক্যাথরিন হিউস (অভিনেত্রী)

ক্যাথরিন সি. হিউস (জন্ম ৬ এপ্রিল ১৯৯৫) একজন মার্কিন অভিনেত্রী। তিনি এনবিসির "ল অ্যান্ড অর্ডার: স্পেশাল ভিক্টিমস ইউনিট", সিবিএসের "ব্লু ব্লাডস", "ম্যান, উইমেন অ্যান্ড চিল্ড্রেন"-এ অতিথি শিল্পী হিসাবে এবং "মি অ্যান্ড আর্ল অ্যান্ড দ্য ডায়িং গার্ল" চলচ্চিত্রের পার্শ্বচরিত্রে অভিনয় করেন। তিনি "মাই ডেড এক্স" ও "পার্ফেক্ট কমান্ডো" ধারাবাহিকের প্রধান চরিত্রে অভিনয় করেছেন।
তার নিজের একক গান রেকর্ড এবং "অস্টিন অ্যান্ড অ্যালি"তে অতিথি শিল্পী হিসেবে নিজের গান পরিবেশনার সুযোগ পেতে তিনি রেডিও ডিজনির "নেক্সট বিগ থিংগ" সিজন ৫-এর প্রতিযোগীতায় অংশ নেন। ফাইনালে পৌঁছাতে না পারলেও তিনি তৃতীয় স্থান অর্জন করেন। এরপর অভিনয়কে পেশা হিসপবে গ্রহণের জন্য লস অ্যাঞ্জেলেস চলে আসেন।
ব্যাঙরূপী প্রাণী

ঐতিহ্যগতভাবে ব্যাঙরূপী প্রাণী (Batracomorpha "বাট্রাকোমর্ফা") বলতে সাম্প্রতিককালে বিলুপ্ত হয়ে যাওয়া উভচর প্রাণীদেরকে বোঝায়, যারা সরীসৃপদের তুলনায় আধুনিক উভচরদের সাথে বেশি ঘনিষ্ঠভাবে সম্পর্কযুক্ত। প্রায়শই টেমনোসপন্ডিলি (Temnospondyli) এবং লেপোসপন্ডিলি (Lepospondyli) নামের দুইটি বিলুপ্ত প্রাণীদলকে ব্যাঙরূপী প্রাণীদের মধ্যে অন্তর্ভুক্ত করা হয়ে থাকে। শারীরবৈজ্ঞানিক দৃষ্টিকোণ থেকে সব আদি চতুষ্পদী প্রাণীই (Tetrapod টেট্রাপড) উভচর ছিল, কেননা তারা পানিতে ডিম পাড়ত; এগুলিকে চলতি রীতিতে জটিলদন্তী (labyrinthodonts) বা ছাদমস্তকীয় (stegocephalians) প্রাণী হিসেবে উল্লেখ করা হয়। এরূপ প্রস্তাবিত শ্রেণিবিন্যাসে ব্যাঙরূপী প্রাণীগুলি ঐসব আদি উভচরদের একটি শাখা গঠন করেছিল, এবং অন্যদিকে সরীসৃপরূপী প্রাণীগুলি অপর একটি শাখা গঠন করেছিল। যদিও আধুনিক উভচরদের জাতিজনি এখনও পুরোপুরি সঠিকভাবে বোঝা সম্ভব হয়নি, তা সত্ত্বেও তাদের পূর্বপুরুষেরা ব্যাঙরূপী প্রাণীদের একটি বংশধারা থেকেই উদ্ভূত হয়েছিল। অন্য সমস্ত জীবিত চতুষ্পদী প্রাণী (সরীসৃপ, পাখি ও স্তন্যপায়ী) সরীসৃপরূপী প্রাণীদের একটি বংশধারা ভ্রূণাবরণবিশিষ্ট প্রাণী (অ্যামনিওট Amniote) থেকে উৎপত্তি লাভ করেছিল। ভ্রূণাবরণীবিশিষ্ট প্রাণীরা আধিপত্য অর্জন করে এবং বাকী সমস্ত সরীসৃপরূপী প্রাণী ও বেশিরভাগ ব্যাঙরূপী প্রাণী বিলুপ্ত হয়ে গেছে।
মুহাম্মাদ আল আমিন মসজিদ

মোহাম্মদ আল-আমিন মসজিদ (), বেসরকারী দাতা প্রতিষ্ঠানের নামে বাহওয়ান মসজিদ হিসাবেও পরিচিত, ভবনটি হলো ওমানের বাউশারে অবস্থিত একটি মসজিদ। এটি ২০১৪ সালে উদ্বোধন করা হয়েছিল।
মোহাম্মদ আল আমীন মসজিদটি ওমানের সমুদ্রপৃষ্ঠ থেকে ৫২.৫ মিটার উচ্চতায় দক্ষিণ এক্সপ্রেসওয়েতে অবস্থিত। মসজিদটির নির্মাণ কাজ ২০০৮ সালে শুরু হয়েছিল এবং এটি ২০১৪ সালে শেষ হয়। নির্মাণ কার্যক্রমের জন্য ইরান, ইতালি, জার্মানি, অস্ট্রিয়া, ভারত এবং যুক্তরাজ্যের নকশাকার, উপকরণ, প্রযুক্তি, শিল্পী এবং সরবরাহকারীদের আনা হয়। এটি ২০,৩০০ বর্গ মিটার জায়গায় অবস্থিত। যার মধ্যে প্রধান প্রার্থনা হল ১৬১৬ বর্গ মিটার এবং ২,১০০ জন উপাসককে একসাথে জায়গা দেওয়া যায়। প্রধান প্রার্থনা হলটি ১১ মিটার লম্বা এবং মহিলাদের হলটি ৪.৫ মিটার লম্বা। এটি ২৪ ক্যারেট সোনার ফলক এবং স্বরোস্কি স্ফটিক দিয়ে সজ্জিত। মসজিদটিতে মোট ৩০০০ বর্গ মিটার হাতে খোদাই করা পাথরের শিল্পকর্মের নকশা রয়েছে।
অভ্যন্তরীণ জায়গাগুলোতে সমকালীন ওমানি শৈলীতে সমৃদ্ধ খোদাই করা কাঠের সাথে সাদা মোজাইক রয়েছে।
সৌদি আরবে ইসলামী ব্যাংকিং

সৌদি আরবের ব্যাংকিং বাজারে ব্যাংকগুলোর পুর্ণাঙ্গ ইসলামী ব্যাংকে রুপান্তরিত হওয়ার প্রবণতা সত্ত্বেও, ১২টি স্থানীয় লাইসেন্সকৃত ব্যাংকের মধ্যে চারটি ব্যাংককে পূর্ণ ইসলামী হিসেবে বিবেচনা করা হয়। এগুলো হল:
আন্তর্জাতিক অর্থসংস্থানের পণ্ডিত ইব্রাহিম ওয়ার্দের মতে, বৃহত্তর দুটি ইসলামী ব্যাংকিং গ্রুপ, "দার-আল মাল আল-ইসলামী" ও আল-বারাকা ব্যাংক, সৌদি আরবে বাণিজ্যিক ব্যাংক পরিচালনার লাইসেন্স লাভে সমর্থ হয় নি, যদিও এদের উভয়ের মালিক স্বনামধন্য সৌদি আরবীয় ব্যক্তিবর্গ। ১৯৮৫ সালে, আল রাঝি ব্যাংকিং এ্যান্ড ইনভেসমেন্ট কোম্পানি সুদমুক্ত ব্যাংকিং চালু করার অনুমতি পেয়েছিল, কিন্তু শর্ত ছিল যে, এটি এর নামে "ইসলামী" শব্দটি ব্যবহার করতে পারবে না।
সৌদি আরব ইসলামিক ব্যাংকিংয়ের ধারণাটি আনুষ্ঠানিকভাবে স্বীকৃতি দেয় না। যুক্তিটি হল, যদি একটি ব্যাংককে ইসলামী প্রতিষ্ঠান হিসাবে স্বীকৃতি দেওয়া হয় তবে অন্য সমস্তগুলির নাম শুনতে অ-ইসলামী বলে মনে হবে। সরকারী নিয়ম হল, সৌদি আরবে পরিচালিত সমস্ত ব্যাংকই সংজ্ঞা অনুসারে শুরু থেকে ইসলামী।
এসেম মসজিদ

মসজিদটি নির্মাণের জন্য একজন ধনী তাতারি ব্যবসায়ী মুর্তজা এসেমেভ অর্থায়ন করেছিলেন, তাই মসজিদের নামকরণ তার নামে করা হয়। নির্মাণকাজ ১৮৮৭ সালে শুরু হয়েছিল এবং ১৮৯০ সালে শেষ হয়েছিল।এই মসজিদের স্থপতি কে ছিলেন, তা জানা যায় না। স্থাপত্য শৈলী "জাতীয় রোম্যান্স সারগ্রাহীতা" । মসজিদটির দরজার কাছে ৫১ মিটার উচ্চতার একটি মিনার রয়েছে। দুটি হল রয়েছে, এটি একতলা। অভ্যন্তর মধ্যযুগীয় প্রাচ্যীয় ঐতিহ্যে নকশাকৃত। ১৯৩০ সালে কর্তৃপক্ষ কর্তৃক মসজিদটি বন্ধ করে দেওয়া হয়। ১৯৯০-১৯৯২ সালে এটি বাহির এবং অভ্যন্তর সংস্কার করা হয়ে ছিল। ১৯৯২ সালে এটি মুসলমানদের কাছে ফিরিয়ে দেওয়া হয়।
তুর্কি ও ইসলামি শিল্পকলা জাদুঘর

তুর্কি এবং ইসলামী আর্টস যাদুঘর ( ) তুরস্কের ইস্তাম্বুলের ফাতিহ জেলার সুলতানাহমেট স্কয়ারে অবস্থিত একটি জাদুঘর। ১৫২৪ সালে নির্মিত এই বিল্ডিংটি পূর্বে পারগালি ইব্রাহিম পাশার প্রাসাদ ছিল, যিনি প্রথম সুলাইমানের দ্বিতীয় প্রধানমন্ত্রী ছিলেন এবং একসময় সুলতানের বোন হাতিস সুলতানের স্বামী বলে মনে করা হত।
এই জাদুঘরের সংগ্রহে রয়েছে ইসলামী ক্যালিগ্রাফি, টাইলস এবং কম্বলের পাশাপাশি তুরস্কের বিভিন্ন সংস্কৃতির বিশেষত যাযাবর দলগুলির নৃকুলবিদ্যার উল্লেখযোগ্য প্রদর্শনী রয়েছে। এই প্রদর্শণগুলি বিভিন্ন সময়কাল এবং অঞ্চলের ঘর বা আবাসস্থল পুনরুদ্ধার করা হয়েছিল।
পেনাং ইসলামী জাদুঘর

জাদুঘরটি মূলত ১৮৬০ সালে নির্মিত একটি ঘর, যা একসময় শক্তিশালী আচেনিজ মরিচ ব্যবসায়ীর আবাস ছিল। পরে এটি পেনাংয়ের ভারতীয় চেটিয়ার সম্প্রদায়ের জন্য পুনর্ব্যবহারযোগ্য ডিপো হিসাবে ব্যবহৃত হয়েছিল। ১৯৯৬ সালে এটিকে সংস্কার করা হয়েছিল এবং এটি ১৯৯৯ সালে সেরা প্রকল্প পুরস্কারে ভূষিত করা হয়েছিল। 
জাদুঘর বিল্ডিংটি ১৯ শতাব্দীর মাঝামাঝি স্টাইলে নির্মিত। 
জাদুঘরটিতে পেনাং এবং মালয়েশিয়ায় ইসলামের প্রচার ও প্রসারে মালয় নেতাদের ভূমিকা ও অবদানের চিত্র তুলে ধরেছে। এটিতে ১৯ এবং ২০ শতকের গোড়ার দিকে জনসাধারণের ব্যক্তিত্ব এবং পেনাংয়ের প্রভাব সম্পর্কে বিশদ বিবরণ রয়েছে। অন্য সংগ্রহ হলো উনিশ শতকের আসবাবপত্র এবং একটি ডকের দৃশ্যে একটি জীবন-আকারের ডাইওরমা যা সামুদ্রিক-ভিত্তিক হজ্জকে চিত্রিত করে।
তুর্কি চারুলিপি শিল্প জাদুঘর

তুর্কি চারুলিপি শিল্প জাদুঘর () তুরস্কের ইস্তাম্বুলের ফাতিহ জেলার বায়জিদ স্কয়ারে অবস্থিত একটি জাদুঘর। ১৫০৬ এবং ১৫০৮ সালের মধ্যে নির্মিত, এই বিল্ডিংটি পূর্বে দ্বিতীয় বায়জিদ কমপ্লেক্সের একটি মাদরাসা ছিল। যা উসমানীয় সুলতান দ্বিতীয় মুহাম্মদের পুত্র সুলতান দ্বিতীয় বায়েজিদের আদেশক্রমে নির্মিত হয়েছিল। 
এই জাদুঘরের সংগ্রহে আছে ৩১২১টি নমুনা রয়েছে যা মূলত ইসলামী চারুলিপি শিল্পকে প্রতিফলিত করে। কুরআন শরীফ, তোগরা শৈলী, আলংকারিক এবং সমসাময়িক শিল্প এবং পাথর ও গ্লাসের ক্ষুদ্রশিল্পও এই জাদুঘরে সংগ্রহ আছে। 
জাদুঘরটি ১৯৬৮ সালে ইয়াভুজ সেলিম কমপ্লেক্সের মাদরাসাটি "রাইটিং মিউজিয়াম" হিসাবে খোলা হয়েছিল। ১৯৮৪ সালে, এটি বর্তমান অবস্থানে স্থানান্তরিত হয় এবং "তুর্কি চারুলিপি শিল্প যাদুঘর" নামকরণ করা হয়।
বড় মসজিদ (কুয়েত)

বড় মসজিদ () হলো কুয়েতের সর্ববৃহৎ এবং সরকারি মসজিদ। এর আয়তন , যার মধ্যে ভবনটির আয়তন । মূল প্রার্থনা কক্ষটি সব দিকেই প্রশস্ত। এতে সেগুন কাঠের দরজা এবং ১৪৪টি জানালা রয়েছে।
মসজিদের গম্বুজটি ২৬ মিটার (৮৫ ফুট) ব্যাসবিশিষ্ট ও ৪৩ মিটার (১৪১ ফুট) উঁচু এবং আসমা উল-হুসনা অর্থাৎ আল্লাহর ৯৯ টি নাম দিয়ে সজ্জিত। মসজিদে মূল প্রার্থনা কক্ষে ১০,০০০ জন পুরুষ এবং পৃথক হলরুমে ৯৫০ জন মহিলা একসাথে নামাজ পড়তে পারে। এছাড়াও মসজিটিতে ইসলামী তথ্যসূত্রের বইপত্র ও নথিপত্র সংবলিত ৩৫০ বর্গমিটার (৩,৮০০ বর্গফুট) আয়তনের একটি গ্রন্থাগার রয়েছে। ইবাদতকারীদের বিপুল সংখ্যক যানবাহন সংকুলানের জন্য, মসজিদটির পূর্ব প্রাঙ্গনের নিম্নদেশে ৫ স্তরের একটি পার্কিং স্থান রয়েছে যেখানে ৫৫০টি গাড়ি থাকার ব্যবস্থা রয়েছে।
মসজিদটির নির্মাণ কাজ ১৯৭৯ সালে শুরু হয় এবং ১৯৮৬ সালে বা হিজরি ১৪০৭ সালের ১লা শাওয়াল বা ঈদ উল-ফিতরের দিন নির্মাণ কাজ সম্পন্ন হয়। উত্তর-পশ্চিম কোণে অবস্থিত মসজিদের মিনারটি আন্দালুসীয় স্থাপত্যের সাথে সাদৃশ্যপূর্ণ।
জুমা মসজিদ, গানজা

গানজার জুমা মসজিদ হচ্ছে আজারবাইজানের গানজা শহরের কেন্দ্রে অবস্থিত একটি মসজিদ। শেখ বাহেদদিন মোহাম্মদ আমিলির একটি প্রকল্প অনুসারে ১৬০৬ সালে মসজিদটি নির্মিত হয়েছিল। পারস্যের শাহ আব্বাসের রাজত্বকালে তারই নির্দেশে মসজিদটি নির্মিত হওয়ায় মসজিদটিকে প্রায়ই শাহ আব্বাস মসজিদ () নামেও ডাকা হয়।
১৭৭৬ সালে মসজিদটিতে দুটি মিনার যোগ করা হয়। গানজার ঐতিহ্য অনুযায়ী মসজিদটি তৈরিতে লাল ইট ব্যবহার করা হয়েছিল। দীর্ঘদিন এই মসজিদে একটি মাদরাসাও পরিচালিত হতো। সেখানে প্রখ্যাত আজারবাইজানি কবি ও বিজ্ঞানী মির্জা শফি ওয়াজেহ তৎকালীন সময়ে শিক্ষা দান করতেন।
২০০৮ সালে, মসজিদ ভবনটি পুরোপুরি পুনর্নির্মাণ করা হয়। সেসময় মসজিদটির একটি খামে পুরানো রাশিয়ান বন্ড পাওয়া যায়। এর ফলে এই সিদ্ধান্তে পৌঁছা সম্ভব হয়েছিল যে মসজিদটি এর আগে সর্বশেষ ১৯১০ সালে পুনর্নির্মাণ করা হয়। অর্থাৎ, পূর্বে প্রচলিত ধারণা অনুযায়ী ১৮ শতেকের শেষ দিকে জাভেদ খানের রাজত্বকালে নয়।
ইসলামি জাদুঘর, জেরুসালেম

ইসলামী জাদুঘর () জেরুসালেমের পুরনো শহরের হারাম আল-শরিফের একটি জাদুঘর। বেশ কয়েকটি মুসলিম অঞ্চলকে ঘিরে ইসলামী ইতিহাসের দশ সময়কাল ধরে প্রদর্শনীতে প্রদর্শিত হচ্ছে। আল-আকসা মসজিদ সংলগ্ন জাদুঘরটি অবস্থিত।
ভবনটি মূলত নাইটস টেম্পলার দ্বারা নির্মিত হয়েছিল। যা মূলত প্রাচীন আল-আকসা মসজিদের জন্য তাদের সদর দফতর হিসাবে ব্যবহার করা হয়েছিল। জেরুসালেম মুসলিমদের দ্বারা পুনরুদ্ধারের পরে, মসজিদটি পুনর্নির্মাণ করা হয়েছিল ১১৯৪ খ্রিস্টাব্দে। বিল্ডিংটি ফখরুদ্দীন মুহাম্মদ বিদ্যালয়ের একটি অ্যাসেম্বলি হল হিসেবে পরিবেশন করেছিল, যা মামলুক যুগে আল-মনসুর কালাওয়ুন দ্বারা নির্মিত একটি মাদরাসা ছিল। সুপ্রিম মুসলিম কাউন্সিল ১৯২৩ সালে জাদুঘরটি প্রতিষ্ঠা করেছিল। শাদিয়া ইউসুফ তৌকান জাদুঘরের প্রধান পরিকল্পনাকারী ছিলেন। খাদের সালামেহ ছিলেন যাদুঘরের প্রধান তত্ত্বাবধায়ক। 
ইসলামী জাদুঘরে হাসেকি সুলতান ইমারতে ব্যবহৃত একটি স্যুপ রান্নাঘরের বিশাল তামার স্যুপ ক্যাটলগুলি প্রদর্শিত হয়, যা প্রথম সুলায়মান স্ত্রী হুররাম সুলতানের অনুদানে নির্মিত হয়েছিল। ১৬ শতাব্দীর কাঁচের জানালা, দাগযুক্ত কাঠের প্যানেলগুলি প্রদর্শন করা হয় যা প্রথম সুলায়মানের রাজত্বকালে ব্যবহৃত হয়েছিল। এছাড়াও প্রদর্শনীতে রমাজনের রোজা ভাঙ্গার ঘোষণা দেওয়ার জন্য ব্যবহৃত একটি কামান, অনেক ধরনের অস্র, একটি বিশাল আকারের মোম গাছের কাণ্ড, ১১৭০ এর দশকে নূরউদ্দিন জঙ্গী দ্বারা নির্মিত একটি কাঠের "মিম্বরের" অংশবিশেষ যা ১৯৬৯ সালে অস্ট্রেলিয়ান পর্যটক দ্বারা ধ্বংস করা হয়েছিল, এবং ১৯৯০ সালে মসজিদুল আকসায় দাঙ্গায় ১৭ ফিলিস্তিনি নিহতদের রক্তের দাগ প্রদর্শন করা হয়। 
উমাইয়া, আব্বাসীয়, ফাতিমীয়, আইয়ুবী, মামলুক, উসমানীয় যুগে খলিফা, সুলতান, আমির, উলামা ও বেসরকারী ব্যক্তিদের সময়ে আল-আকসা মসজিদে দান করা এই জাদুঘরে কুরআনের ৬০০টি কপি রয়েছে। প্রতিটির আকার, ক্যালিগ্রাফি এবং অলঙ্কার পৃথক পৃথক। একটি হস্তলিখিত কুরআন আছে যার প্রতিলিপি মুহাম্মদ-এর মহান নাতির মাধ্যমে করা হয়েছে বলে মনে করা হয়। অন্য আরেকটি কুরআন রয়েছে যা ৮ম-৯ম শতাব্দীর কুফিক লিপিতে রচিত। ৩০অংশ বিশিষ্ট মরোক্কোর রাবা সুলতান আবুল হাসানের আল-মারিনি দ্বারা দানকৃত কুরআন রয়েছে, যার শুধুমাত্র তিনটি পাণ্ডুলিপি ইসলামের তিন পবিত্র শহরের মসজিদ মক্কা, মদিনা এবং জেরুসালেমে পাঠিয়েছিলেন। এছাড়াও, পরিমাপের ১৪ শতাব্দীর একটি খুব বড় কুরআন রয়েছে।
এলজি কেম

২০২০ সালের মে মাসে, বিশাখাপত্তনমের উপকণ্ঠে গোপালাপাতনমের এলজি পলিমার প্ল্যান্টে গ্যাস ফাঁস হওয়ার ঘটনাটি ঘটে যাওয়ায় ১২ জন মারা যায়, ৩০০ এরও বেশি লোক হাসপাতালে ভর্তি হয়েছিল এবং প্রায় হাজার হাজার অসুস্থ হয়ে পড়েছিল। গাছের পাঁচ কিলোমিটার ব্যাসার্ধে প্রায় ৩০০০ মানুষকে গ্রাম থেকে সরিয়ে নেওয়া হয়েছিল।
ভারতে গ্যাস দুর্ঘটনার তালিকা

এটি ভারতের বড় গ্যাস দুর্ঘটনার তালিকা।
• ২ ডিসেম্বর, ১৯৮৪: মধ্যপ্রদেশের ভোপালে ইউনিয়ন কার্বাইড ইন্ডিয়া লিমিটেডে গ্যাস লিক। মৃত্যু ৩৭৮৭ জনের। অসুস্থ ৫,৫৮,১২৫ জন।
• ১২ জুন, ২০১৪: ছত্তীসগঢ়ের ভিলাইয়ে সেলের মিথেন গ্যাস পাইপলাইনে লিক। দুই ডেপুটি জেনারেল ম্যানেজার-সহ ৬ জনের মৃত্যু। ৫০ জনের বেশি অসুস্থ। 
• ২৭ জুন, ২০১৪: অন্ধ্রপ্রদেশের নাগরামে গ্যাস অথরিটি অব ইন্ডিয়ার পাইপলাইনে বিস্ফোরণ। মৃত ২৯, আহত ১০।
• ১৭ নভেম্বর, ২০১৬: কর্নাটকের মেঙ্গালুরুতে এইচপিসিএলের প্ল্যান্টে গ্যাস লিক। তার জেরে পার্শ্ববর্তী গ্রামগুলির বহু বাসিন্দা অসুস্থ হয়ে হাসপাতালে ভর্তি হন।
• ১৫ মার্চ, ২০১৭: উত্তরপ্রদেশের কানপুরে একটি হিমঘরে অ্যামোনিয়া গ্যাস লিক। মৃত ৫, আহত অনেকে। 
• ১৩ এপ্রিল, ২০১৭: গুজরাতের পোর গ্রামে একটি পানীয় জলের ট্যাঙ্কে ক্লোরিন গ্যাস সিলিন্ডারের ভাল্ব লিক। ২০ জন অসুস্থ। 
• ৬ মে, ২০১৭: দিল্লির তুঘলকাবাদে একটি কন্টেনার ডিপো থেকে ক্লোরোমিথাইল পিরিডিন লিক হয়ে ৪৫০ জন স্কুল ছাত্রী অসুস্থ। 
• ১৬ মে, ২০১৭: কর্নাটকের বেলুরে একটি জল প্রকল্পে ক্লোরিন গ্যাস লিক। অসুস্থ হন ২৫ জন।
• ৯ অক্টোবর, ২০১৮: ছত্তীসগঢ়ের ভিলাই স্টিল প্ল্যান্টে বিস্ফোরণ। মৃত ১১, আহত ১৪। 
• ২০ ডিসেম্বর, ২০১৮: গুজরাতের ভালসাদে রাসায়নিক কারখানায় ক্লোরিন গ্যাস লিক। পাশের কাচ কারখানার ৪০ জনের বেশি কর্মী অসুস্থ।
• ৭ মে, ২০২০: বিশাখাপত্তনমে রাসায়নিক কারখানা থেকে গ্যাস লিক। মৃত ১১, অসুস্থ অন্তত ১ হাজার।
কাসেম মালার প্রেম

কাসেম মালার প্রেম হচ্ছে ১৯৯১ সালে মুক্তিপ্রাপ্ত মোস্তফা আনোয়ার পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন মান্না ও চম্পা সহ আরও অনেকে। এটিতে মান্না প্রথম একক নায়ক হিসেবে অভিনয় করেন। ছবিটি ব্যবসাসফল হয়। এবং এই ছবির মাধ্যমে মান্না একক নায়ক হিসেবে প্রতিষ্ঠা লাভ করে। এছাড়া মান্না ও চম্পা জুটির এটি ছিল প্রথম সিনেমা এরপর এই জুটির আরও অনেক ব্যবসা সফল সিনেমা তৈরী হয়।
এফডিসিতে এই ছবির শুটিং চলাকালীন নায়কের (মান্না) ডামি দিতে গিয়ে স্ট্যান্টম্যান আরমান এর পুরো শরীরে আগুন লেগে গিয়েছিল। মাস্তানেরা নায়িকার বাড়িতে আগুন লাগায়। নায়ক আগুনে লাফ দিয়ে ঘরের মধ্য থেকে নয়িকাকে উদ্ধার করবেন এমন দৃশ্যে ক্যামেরা চলাকালে আগুনে লাফ দেওয়ার পরপরই নিচ থেকে একটি শুটিং বোমা ফেটে গিয়ে স্ট্যান্টম্যান আরমান পুরো শরীরে আগুন লেগে যায়।
চলচ্চিত্রটির জনপ্রিয়তার ধারবাহিকতায় গ্রামীণ যাত্রাপালায় একই নামে লোকজযাত্র শিল্পীগণ মঞ্চে পরিবেশন করে আসছেন
আবু হুজায়ফা ইবনুল মুগীরাহ

আবু হুদায়েফাহ ইবনুল মুগিরাহ (حبو حذيفة بن المغيرة) ছিলেন মুহাম্মদের সাহাব এবং ইসলামের প্রথম শহীদ সুমাইয়া বিনতে খব্বতের মালিক।
তিনি বনু মাখজুম গোত্রের প্রধান নেতা ছিলেন এবং মালিক ছিল সুমাইয়া বিনতে খাব্বাত মধ্যে মক্কা সুমাইয়াকে বিয়ে করে ইয়াসির ইবনে আমির ৫৬৬, এবং তারা নামে একজন সন্তান আম্মার । কিন্তু তারা সকলেই c..6১ খ্রিস্টাব্দে ইসলাম গ্রহণ করলে আবু হুদায়েফাহ অত্যন্ত ক্রুদ্ধ হন এবং এই বংশের আরেক প্রধান আবু জাহলের সাথে একত্র হয়ে তাদের নির্যাতনের পরিকল্পনা তৈরি করেন। প্রচণ্ড গরম এবং রোদখোর দিনের সময়, তিনি তাদের বাইরে বেঁধে রেখেছিলেন এবং তাদের উপরে একটি বড় পাথর রেখেছিলেন। প্রতিদিন আবু জাহল তাদেরকে মুহাম্মাদ সম্পর্কে খারাপ কথা বলতে এবং তাদের প্রতিমা দেবতাদের সম্পর্কে ভাল কথা বলতে বাধ্য করে। তবে তারা মুহাম্মাদ সম্পর্কে খারাপ কিছু বলতে অস্বীকার করেছিল। একদিন তিনি আবু জাহলকে তার বর্শার সাহায্যে সুমাইয়াকে হত্যা করতে দিলেন। ইসলামের ইতিহাসে এটিই প্রথম শহীদ। একই সাথে ইয়াসিরের বয়সও ছিল অনেক। একদিন ইয়াসির তাকে মারাত্মক ব্যথার কারণে হত্যা করা হয়েছিল। শেষটি ছিল তাদের ছেলে আম্মার। দিনরাত তারা তাকে ব্যথা দিচ্ছিল। একদিন খুব বড় অত্যাচার চলাকালীন আম্মার মূর্তিগুলি গ্রহণ করলেন, যদিও তারপরেও আল্লাহর প্রতি দৃঢ় বিশ্বাস ছিল এবং তিনি যা বলেছিলেন তার অর্থ হয়নি।
আবু হুযাইফার "মক্কা বিজয়ের" সময় c.৬৩০ ইসলামের রূপান্তরিত যখন মুহাম্মাদ, ১০,০০০ সৈন্য সহ, যখন মক্কা বিজয় করেছিলে । এরপরে আবু হুদায়েফা মুহাম্মদের চরম সমর্থক হয়েছিলেন।
আ হ আ গফুর চৌধুরী

আ হ আ গফুর চৌধুরী বাংলাদেশের কক্সবাজার জেলার রাজনীতিবিদ কক্সবাজার-৪ (উখিয়া-টেকনাফ) আসনের সাবেক সংসদ সদস্য।
আ হ আ গফুর চৌধুরী কক্সবাজারের টেকনাফ উপজেলার হ্নীলা ইউনিয়নে জন্মগ্রহণ করেন।
আ হ আ গফুর চৌধুরী ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে কক্সবাজার-৪ (উখিয়া-টেকনাফ) আসন থেকে সংসদ সদস্য নির্বাচিত হয়েছিলেন।
সুন্নিবিদ্বেষ

সুন্নিবিদ্বেষ বা প্রতিসুন্নিবাদ (সুন্নি-বিরোধিতা) হল সুন্নি মুসলমানদের প্রতি পোষিত ঘৃণা, কুসংস্কার, বৈষম্য, নিপীড়ন এবং সহিংসতা। "সুন্নিবাদ এবং সুন্নিদের প্রতি ভয় বা ঘৃণা" হিসেবে বিকল্পভাবে এটিকে "সুন্নিফোবিয়া" বা সুন্নিভীতি হিসাবেও অভিহিত করা হয়।
প্রায়শই সুন্নি মুসলমানদের বিরুদ্ধাচরণস্বরুপ কিংবা তাদেরকে নেতিবাচক ভাবে উপস্থাপন করার জন্য "ওয়াহাবি" শব্দটি ব্যবহার করা হয়। মুহাম্মদ ইবনে আব্দুল ওয়াহাব অষ্টাদশ শতাব্দীর আরবের একজন সুন্নি মুসলিম সংস্কারক ছিলেন। উসমানীয় সাম্রাজ্যের ধর্মীয় ব্যক্তিরা তাকে ও তার সমর্থকদের বিধর্মী ও ধর্মত্যাগী বলে মনে করতেন। তাদের "ওয়াহাবি" শব্দটি দ্বারা চিহ্নিত করা হয়েছিল। ব্রিটিশ সাম্রাজ্য একটি কাল্পনিক "ওয়াহাবি ষড়যন্ত্র"-এর ধুয়া তুলে দ্য গ্রেট ওয়াহাবি ট্রায়ালে উপনিবেশবিরোধী সুন্নি পণ্ডিতদের এলোপাতাড়ি নিপীড়ন করত। রাশিয়ায় ওয়াহাবি হওয়া আনুষ্ঠানিকভাবে একটি অপরাধ। রাশিয়ার সঙ্গে জোটবদ্ধ মধ্য এশিয়ার একনায়কতন্ত্রে "ওয়াহাবি" শব্দটি যে কোন অননুমোদিত ধর্মীয় কার্যকলাপকে বোঝাতে ব্যবহৃত হয়। এর ফলে যে কোন সুন্নি মুসলিম একটি সম্ভাব্য লক্ষ্যে পরিণত হয়েছে, তা তিনি আধুনিকতাবাদী, রক্ষণশীল, রাজনৈতিক বা অরাজনৈতিক যাই হোন না কেন।
২০০৩ সালে ইরাক আক্রমণের পরে প্রতিষ্ঠিত ইরাক সরকার আমলাতন্ত্র, রাজনীতি, সেনা, পুলিশে সুন্নি মুসলিমদের নিয়মতান্ত্রিক বৈষম্যের জন্য দায়ী এবং একই সাথে সাম্প্রদায়িক ভাবে সুন্নি মুসলিম বন্দীদের গণহত্যা করার অভিযোগে অভিযুক্ত। ২০০৬ সালে ইরাকের গৃহযুদ্ধের সময় আল-আসকারি মসজিদে বোমা হামলার পর অনেক সুন্নি নিহত হয়েছিল।
বারওয়ানার সুন্নি গ্রামে আইএসআইএস-এর অত্যাচারের প্রতিশোধ হিসেবে শিয়া জঙ্গিরা এই গণহত্যা চালিয়েছে বলে অভিযোগ করা হয়েছে। এতে ৭০ জন বালক ও পুরুষকে হত্যা করা হয়েছিল।
২০১৪ সালের ২২ আগস্ট ইরাকের ইমাম ওয়াইস গ্রামের সুন্নি মুসাব ইবনে উমায়ের মসজিদে এক হামলায় শিয়া জঙ্গিরা কমপক্ষে ৭৩ জনকে হত্যা করে বলে অভিযোগ করা হয়। শুক্রবারের নামাজের সময় এই হামলা হয়। সেখানে সুন্নিদের অনেকেই নামাজে অংশ নিয়েছিলেন এবং হামলার সময় মসজিদে প্রায় ১৫০ জন নামাজী ছিলেন। পরে অভিযুক্ত জঙ্গিরা দোষী নয় বলে প্রমাণিত হয়।
২০০৬ সালের ৯ জুলাই ইরাকের রাজধানী বাগদাদের হায় আল-জিহাদ এলাকায় মাহদি বাহিনীর শিয়া মিলিশিয়াদের দ্বারা পরিচালিত প্রতিশোধপরায়ণ হামলায় আনুমানিক ৪০ জন সুন্নি বেসামরিক নাগরিক নিহত হয়েছিল।
জামিয়া-ই-ইমানিয়া

জামিয়া-ই-ইমানিয়া বা ইমানিয়া আরবি কলেজ () ভারতের উত্তর প্রদেশের বারাণসীতে অবস্থিত একটি মাদ্রাসা। মাদ্রাসার পুরো নাম মাজমা-উল-উলূম, জামিয়া-ই-ইমানিয়া।
১৮৬৬ সালের ১৫ ডিসেম্বর (১২৮৩ হিজরি)-তে জামিয়া-ই-ইমানিয়া মাদ্রাসা ভারতের বারাণসী শহরে প্রতিষ্ঠিত করা হয়। মাদ্রাসাটি শিয়া অনুসারীদের বর্ধিত ইসলামিক পড়াশোনা এবং উচ্চতর ধর্মীয় শিক্ষার জন্য ধর্মীয় শিক্ষাপ্রতিষ্ঠান হিসাবে প্রতিষ্ঠিত করা হয়। বেনারসের সর্বশেষ কাজী-উল-কুজাত (ইসলামিক প্রধান বিচারপতি) কাজী মাওলানা সাইয়েদ বান্দে আলী খানের প্রস্তাবে মৌলভী খুরশীদ আলী খান প্রতিষ্ঠানটি প্রতিষ্ঠা করেন। তিনি মাদ্রাসাটি প্রতিষ্ঠার উদ্দেশ্যে জমি দেন এবং ১৮৭০ (১২৮৭ হিজরি) সালে তার তত্ত্বাবধানে মাদ্রাসার নির্মাণকাজটি সম্পন্ন হয়।
জামিয়া-ই-ইমানিয়া ভারতীয় উপমহাদেশের শিয়া মুসলিমদের জন্য প্রথম এবং প্রাচীনতম শিক্ষাপ্রতিষ্ঠান। এটি একটি শিক্ষামূলক, অলাভজনক, দাতব্য প্রতিষ্ঠান যা দেড় শতাব্দীরও বেশি সময় ধরে সম্প্রদায়কে সেবা করে চলেছে। প্রতিষ্ঠানটি বিপুল সংখ্যক ধর্মীয় পণ্ডিত, প্রচারক, অধ্যাপক, লেখক, বক্তা (খতিব), কবি (শায়ার) এবং ধর্মীয় কর্মী তৈরি করেছে।
প্রতিষ্ঠার পর থেকে প্রতিষ্ঠানটিকে অনেক অপ্রীতিকর পরিস্থিতির সম্মুখীন হতে হয়েছিল। ১৯৮৩ সালে মাওলানা সাইয়ীদ মোহাম্মদ হুসাইনি কর্তৃক প্রতিষ্ঠানটি পুনরায় পুনরুজ্জীবিত হয় এবং শীঘ্রই এটি তার আগের অবস্থানে ফিরে আসে। বর্তমানে এটি তার পুত্র মাওলানা সাইয়ীদ মোহাম্মদ জাফর আল হুসাইনির তত্তাবধানে রয়েছে। তিনি এই মাদ্রাসাটির সভাপতি।
ল্যাবরাডোর স্রোত

ল্যাবরাডোর স্রোত হচ্ছে উত্তর আটলান্টিক সাগরের শীতল প্রবাহ যা আর্কটিক সাগর থেকে প্রবাহ শুরু করে দক্ষিণ দিকে লব্রাদর উপকূলএবং নিউফাউন্ডল্যান্ড অতিক্রম করে আবারও কানাডার দক্ষিণ পূর্ব দিকের নোভা স্কোটিয়া উপকূল অতিক্রম করে।নোভা স্কোটিয়ার কাছে এই ঠান্ডা পানি উত্তরের উপসাগরীয় প্রবাহের গরম পানির সাথে মিলে এবং এই দুইয়ের মিশ্রণে ঘন কুয়াশার সৃষ্টি হয় এবং এটি বিশ্বের অন্যতম মৎস্য চাষের ক্ষেত্রে পরিণত হয়েছে ।
বসন্তকালে এবং গ্রীষ্মের শুরুতে এই প্রবাহ গ্রীনল্যান্ড এর হিমবাহ থেকে হিমশৈল দক্ষিণ দিকে ট্রান্স আটলান্টিক শিপিং লেন এ পরিবহন করে। এ পানির প্রবাহের কারণে কানাডার আটলান্টিক প্রদেশ এবং আমেরিকার দক্ষিণ পূর্ব উপকূলে দক্ষিণে মেইন থেকে ম্যাসাচুসেটস ঠান্ডা থাকে।
ল্যাবরাডোর স্রোতের স্বাভাবিকের চেয়ে বেশি দক্ষিণ এবং/বা পূর্বে যাওয়ার প্রবণতা রয়েছে।এর ফলে বিশাল হিমশৈল আটলান্টিক মহাসাগরে যেখানে থাকার কথা নয় সেখানেও থাকতে পারে এবং তার ফলে জাহাজের জন্য পথ দুর্গম হতে পারে।এই প্রবাহ দক্ষিণে বারমুডা এবং পূর্বে আজোরস পর্যন্ত হিমশৈলের পরিবহন করেছে বলে জানা যায়।১৯১২ সালে আরএমএস টাইটানিক জাহাজ ডোবার পর আন্তর্জাতিক তুষার পেট্রোল গঠন করা হয়েছে সেসব জায়গাতে্ও যেখানে তুষার পাওয়ার সম্ভাবনা কম তুলনামূলকভাবে।
ইঞ্জমবক্কম

ইঞ্জমবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল৷‌ ২০১১ খ্রিস্টাব্দে অক্টোবর মাসের পূর্বে এটি চেঙ্গলপট্টু জেলার শোলিঙ্গনলুর তালুকের একটি জনগণনা নগরী ছিল। আরো পূর্বে এটি কাঞ্চীপুরম জেলার শোলিঙ্গনলুর পঞ্চায়েত সমিতির একটি গ্রাম ছিল। পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়।
লোকালয়টি ইস্ট কোস্ট রোড বরাবর চেন্নাই শহরের দক্ষিণ দিকে অবস্থিত।
২০০১ খ্রিস্টাব্দের জনগণনা অনুসারে ইঞ্জমবক্কমের জনসংখ্যা ছিল ১০,০৮৪ জন। কিন্তু তৎপরবর্তী দশ বছরে জনসংখ্যা বেড়ে প্রায় দ্বিগুণ হয়।
২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২১,১৫৮ জন, যেখানে পুরুষ ১০,৮৪৯ জন ও নারী ১০,৩০৯ জন অর্থাৎ প্রতি হাজার পুরুষে ৯৫০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৫৪৭ জন যেখানে শিশুপুত্র সংখ্যা ১,৩৩৫ জন এবং শিশুকন্যা সংখ্যা ১,২১২ জন। জনসংখ্যা অনুপাতে শিশু ১২.০৪ শতাংশ। শহরটির সাক্ষরতার হার ছিল ৮৯.৮৮ শতাংশ যেখানে পুরুষ সাক্ষরতার হার ৯৩.৪৪ শতাংশ ও নারী সাক্ষরতার হার ৮৬.১৫ শতাংশ। শহরে মোট পরিবার সংখ্যা ৫,৩৫৫ টি।
সুনান সাঈদ ইবনে মানসুর

সুনান সাঈদ ইবনে মানসুর (আরবি:سنن سعيد ابن منصور ; ইংরেজি : "Sunan Sayeed ibn Mansur"), হল ইসলামি বর্ষপঞ্জি-এর তৃতীয় শতাব্দীর একটি হাদিস সংকলন বই। এটি প্রণয়ন করেছিলেন 'ইমাম সাঈদ ইবনে মানসুর' (মৃত্যু: ২২৭ হি:)।
মাকতাবা শামিলা অনুসারে এতে প্রায় তিন হাজার (৩০০০) হাদিস রয়েছে। গ্রন্থটি প্রাচীনতম সুনান (এক ধরনের হাদিস গ্রন্থ) রচিত। এটি ইসলামি বর্ষপঞ্জি-এর তৃতীয় শতাব্দীতে রচিত এবং হাদিসের সর্বাধিক বিশুদ্ধ গ্রন্থ সহিহাইন (সহীহ বুখারী ও সহীহ মুসলিম)-এর আগে রচিত হয়েছে । হাদিসের এই সংকলনটি কেবল পণ্ডিতদের মধ্যেই বেশি বিখ্যাত ।
গ্রন্থটি বিশ্বের অনেক প্রকাশনী সংস্থা প্রকাশ করেছেন।
ইনুলিন

ইনুলিন হলো প্রাকৃতিকভাবে প্রাপ্ত একটি পলিস্যাকারাইড গ্রুপ যেটি বিভিন্ন ধরনের গাছপালা এবং শিল্পোন্নত দেশগুলোতে প্রায়শই চিকরি থেকে নিষ্কাশিত করা হয়। ইনুলিনের একটি বর্গ হলো ফ্রুক্টানস্ যেটি খাদ্যতালিকায় ফাইবার নামে পরিচিত। ইনুলিন কিছু গাছপালা দ্বারা শক্তি সঞ্চয় করার মাধ্যম হিসাবে ব্যবহৃত হয় এবং সাধারণত শিকড় বা রাইজোমে পাওয়া যায়। ইনুলিনকে সংশ্লেষিত করে এবং সংরক্ষণ করে এমন বেশিরভাগ গাছপালা স্টার্চ জাতীয় শর্করা সংরক্ষণ করে না। যুক্তরাষ্ট্রে ২০১৮ সালে, খাদ্য ও ওষুধ প্রশাসন উৎপাদিত খাদ্য পণ্যগুলোর পুষ্টির মান উন্নত করতে ব্যবহৃত ডায়েট ফাইবারের উপাদান হিসাবে ইনুলিনকে অনুমোদন দেয়। ইনুলিন ব্যবহার করে গ্লোমেরুলার পরিস্রাবণ হারের মাধ্যমে কিডনি ফাংশন পরীক্ষা করা হয়। 
ইনুলিন মূলত ফ্রুক্টোজ ইউনিট ( ফ্রুক্ট্যানস পলিমার) দ্বারা গঠিত এবং সাধারণত একটি টার্মিনাল গ্লুকোজ থাকে। ইনুলিনগুলোর ফ্রুক্টোজ ইউনিটগুলো একটি β (2 → 1) গ্লাইকোসাইডিক বন্ডের সাথে যুক্ত থাকে। সাধারণভাবে, উদ্ভিদের ইনুলিনগুলোতে ২ থেকে ৭০ টি ফ্রুক্টোজ ইউনিট থাকে। তবে এ সংখ্যা বা কখনও কখনও ২০০ এরও বেশি হয়। তবে ১০ ইউনিটের কম অণুগুলোকে ফ্রুক্টো-অলিগোস্যাকারাইড বলে। সবচেয়ে সহজ উদাহরণ হল 1- ট্রাইস্যাকারাইড, যাতে দুটি ফ্রুকটোজ ইউনিট এবং একটি গ্লুকোজ ইউনিট রয়েছে। ব্যাকটেরিয়া ইনুলিন আরও উচ্চ শাখাযুক্ত (১৫% এর বেশি শাখা) এবং এতে দশটি বা শত শত সাবইউনিট ক্রমিকভাবে যুক্ত থাকে। 
ইনুলিনের উচ্চ ঘনত্ব রয়েছে এমন উদ্ভিদের মধ্যে আছে:
শিয়ামেন

শিয়ামেন তাইওয়ান প্রণালীর পাশের গণপ্রজাতন্ত্রী চীনের দক্ষিণ-পূর্বাঞ্চলীয় ফুচিয়েন প্রদেশের একটি উপ-প্রাদেশিক শহর। এটি ছয়টি জেলায় বিভক্ত: হুলি, শিমিং, চিমেই, থুং'আন, হাইছাং ও শিয়াং'আন। শহরটির আয়তন ১,৭০০.৬১ বর্গকিলোমিটার (৬৫৬.৬১ বর্গ মাইল) ও মোট জনসংখ্যা ২০১০ সালের হিসাবে ৩৫,৩১,৩৪৭ জন এবং ২০১৯ সালের ৩১ ডিসেম্বরের হিসাবে অনুমানিক জনসংখ্যা ৪২,৯০,০০০ জন। নগরীর নগরাঞ্চলের ছয় জেলার বেশিরভাগ অংশ ও চাংচৌয়ের ৪ টি জেলা (শিয়াংচেং, লংওয়েন, লংহাই এবং ছাংথাই) সহ মূল দ্বীপ থেকে ছড়িয়ে পড়েছে এবং ৬২,৯৯,৭০০ জন বাসিন্দার একটি উন্নয়নশীল অঞ্চল গঠন করেছে। [5 ] এই অঞ্চলটি উত্তরের ছ্যুয়েনচৌয়ের সাথে সংযোগ স্থাপন করে প্রায় আট মিলিয়ন লোকের ভবিষ্যতের মহানগর তৈরি করে চলেছে। শহরটি থেকে চীন প্রজাতন্ত্রের দ্বারা পরিচালিত কিনমেন দ্বীপপুঞ্জ (কুইময়) ৬ কিলোমিটারের (৪ মাইল) কম দূরে অবস্থিত।
শিয়ামেন দ্বীপটি ইউনতাং উপসাগরে প্রাকৃতিক বন্দরের অধিকারী ছিল, তবে ফুচিয়েনের আন্তর্জাতিক বাণিজ্য চাংচৌ বা গুয়াংডংয়ের কুয়াংচৌয়ে দীর্ঘকাল সীমাবদ্ধ ছিল। প্রথম আফিম যুদ্ধের আগে এবং পরে উভয় দফায় ছিং রাজবংশের অধীনে দক্ষিণ ফুচিয়েন থেকে চীনাদের বড় ধরনের দেশত্যাগের ঘটনা ঘটে, যারা হক্কিয়ান ভাষী সম্প্রদায়কে সিঙ্গাপুর, মালয়েশিয়া, ইন্দোনেশিয়া এবং ফিলিপাইনে ছড়িয়ে দিয়েছিল। বিদেশের চীনারা শিয়ামেনের শিক্ষা ও সাংস্কৃতিক প্রতিষ্ঠানসমূহকে সমর্থন অব্যাহত রেখেছে। তেং শিয়াওফিংয়ের অধীনে ওপেনিং আপ নীতিমালার অংশ হিসাবে, শিয়ামেন ১৯৮০-এর দশকের গোড়ার দিকে বিদেশী বিনিয়োগ ও ব্যবসায়ের জন্য উন্মুক্ত চীনের মূল চারটি বিশেষ অর্থনৈতিক অঞ্চলগুলির মধ্যে একটি হয়ে ওঠে। শহরটির সম্প্রসারণের সময় খননকৃত জমিটি ব্যবহার করার মাধ্যমে অতীতের বন্দরকে আবদ্ধ করা হয়, তবে এই শহরটি মূল দ্বীপ চীনের বাকী অংশের সাথে সেতু দ্বারা যুক্ত ছিল।
আল-সাফিয়াহ মসজিদ

আল-সাফিয়াহ মসজিদ () সিরিয়ার আলেপ্পো অবস্থিত একটি মসজিদ।
১৪২৫ সালে মসজিদটি নির্মিত হয়েছিল। মামলুক আমলের "আহমেদ বিন সালেহ বিন আল সাফাহর" পৃষ্ঠপোষকতায় মসজিদটি নির্মিত হয়েছিল।
১৯২৫ সালে মসজিদটি আংশিকভাবে সংস্কার করা হয়।
আল-সাফিয়াহ মসজিদ সিরিয়ার আলেপ্পো অবস্থিত। মসজিদটি আলেপ্পোর দুর্গের দক্ষিণ-পশ্চিমে প্রাচীন শহর "আল-জল্লুম" জেলায় অবস্থিত। মসজিদটি আল-শিবানী চার্চ-স্কুলের পূর্বে অবস্থিত।
মসজিদটি প্রবেশদ্বারের উপরে একটি অষ্টভুজ আকৃতির মিনার রয়েছে। মামলুক-যুগের স্থাপত্যের আদলে এটি তৈরি করা হয়েছে।
ইসলামিক একাডেমি (যুক্তরাষ্ট্র)

ইসলামিক একাডেমি (টিআইএ) বা ইসলামিক একাডেমি ফর পিস (আরবি : الأكاديمية الإسلامية للسلام) মার্কিন যুক্তরাষ্ট্রের ম্যাসাচুসেটস অঙ্গরাজ্যের মেথুয়েন অবস্থিত একটি বেসরকারি ইসলামিক প্রাথমিক ও মাধ্যমিক স্কুল। এটি প্রাক-কিন্ডারগার্টেন - ৮ ভিত্তিক একটি শিক্ষাপ্রতিষ্ঠান। ২০০১ সালে কয়েকজন শিক্ষক এবং মুষ্টিমেয় শিক্ষার্থী নিয়ে এটি শুরু করা হয়েছিল। বর্তমানে শিক্ষকদের সংখ্যা বৃদ্ধি পেয়েছে এবং দেড় শতাধিক শিক্ষার্থী রয়েছে। প্রতিষ্ঠানটির অধীনে একটি উচ্চ বিদ্যালয় অন্তর্ভুক্ত করার পরিকল্পনা রয়েছে।
প্রতিদিন বাচ্চারা স্কুলে যোহরের নামাজ আদায় করে। উচ্চ শ্রেণীর শিক্ষার্থীরা সালাত-উল-জুমুআহ বা জুমার নামাজ সেলিমিয়ে কামি মসজিদে আদায় করে। সেলিমিয়ে কামি মসজিদ প্রতিষ্ঠানটি থেকে হাঁটার দূরত্বে অবস্থিত।
২০০১ সালে শাবান কাতালবাস দ্বারা একাডেমিটি প্রতিষ্ঠিত হয়। যার জেহরা কাতালবাস নামে এক নাতনী রয়েছে॥ একাডেমিটি ম্যাসাচুসেটস অঙ্গরাজ্যের মেথুয়েনের ১২৫ ওকল্যান্ড এভিনিউে অবস্থিত।
ইসলামিক একাডেমি অনেক স্কুল মূল্যায়ন সংস্থা দ্বারা মূল্যায়ন করা হয়েছে। যেমনঃ গ্রেট স্কুলস, এডুকেশন ডটকম, এবং প্রাইভেট স্কুল রিভিউ দ্বারা মূল্যায়ন করা হয়েছে।
২০০৭ সালের হজ পুনঃপ্রণয়ন দিবসটি স্থানীয় সংবাদমাধ্যম "সাউন্ডস অফ দ্য সিজন" অনুষ্ঠান নামে একটি প্রতিবেদন প্রকাশ করে। অনুষ্ঠানের একটি ভিডিও স্কুলের ওয়েবসাইটে পাওয়া যায়।
ইসলামিক একাডেমি লরেন্স গণ গ্রন্থাগারে অনুষ্ঠিত একটি বার্ষিক বিশ্ব ভূগোল প্রতিযোগিতায় অংশ নেয়।
বাংলাদেশ মেরিন একাডেমি, রংপুর

বাংলাদেশ মেরিন একাডেমী, রংপুর বাংলাদেশের রংপুরে অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। রংপুরের পীরগঞ্জ উপজেলার ৮ নম্বর রায়পুর ইউনিয়নের ফলির বিল এলাকায় এই মেরিন একাডেমিটির অবস্থান।
বর্তমানে বাংলাদেশ মেরিন একাডেমি, রংপুর বাংলাদেশ মেরিটাইম বিশ্ববিদ্যালয়ের অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্‌বোধন করা হয়।
১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুরসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে।
২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন।
বাংলাদেশ মেরিন একাডেমি, বরিশাল

বাংলাদেশ মেরিন একাডেমী, বরিশাল বাংলাদেশের বরিশালে অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। বরিশালের কীর্তনখোলা নদীর পূর্ব তীরে কর্নকাঠী এলাকায় এই মেরিন একাডেমিটির অবস্থান।
বর্তমানে বাংলাদেশ মেরিন একাডেমি, বরিশাল বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্বোধন করা হয়।
এটি চরআইচা গ্রামে অবস্তিত, কীর্তনখোলা নদীর সেতুর পাশেও এর অবস্তান,১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুর, লেকসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে।
তথ্যসূত্র (শাওন রানা)
২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন।
বাংলাদেশ মেরিন একাডেমি, সিলেট

বাংলাদেশ মেরিন একাডেমী, সিলেট বাংলাদেশের সিলেট অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। সিলেট সদর উপজেলার হাটখলা ইউনিয়নের বাদাঘাট এলাকার চেঙ্গেরখাল নদীর তীরবর্তী এলাকায় এই মেরিন একাডেমিটির অবস্থান।
বর্তমানে বাংলাদেশ মেরিন একাডেমি, সিলেট বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্বোধন করা হয়।
১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুরসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে।
২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন। মেরিন ইঞ্জিনিয়ারিং ও নটিক্যাল শাখায় ২৫ জন করে শিক্ষার্থী আছেন।
বিভাস (১৯৬৪-এর চলচ্চিত্র)

বিভাস হল একটি জনপ্রিয় বাংলা চলচ্চিত্র যা পরিচালনা করেন বিনু বর্ধন। এই চলচ্চিত্রটি ১৯৬৪ সালে জেনিথ পিকচার্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অনুভা গুপ্ত, কমল মিত্র, বিকাশ রায়।
আর্দ্রতা পুনর্ব্যবহার

জলবিজ্ঞানে আর্দ্রতা পুনর্ব্যবহার এমন একটি প্রক্রিয়া যার মাধ্যমে কোনো একটি অঞ্চলে বাষ্পীভবনের অতিরিক্ত পানি ঐ অঞ্চলের বৃষ্টিপাতে ভূমিকা রাখে। আর্দ্রতা পুনর্ব্যবহার পানিচক্রের একটি উপাদান। স্থানীয়ভাবে প্রাপ্ত বৃষ্টিপাত (formula_1) এবং মোট বৃষ্টিপাত (formula_2) এর অনুপাত পুনর্ব্যবহার অনুপাত হিসাবে পরিচিত অর্থাৎ formula_3:formula_4।
পুনর্ব্যবহার অনুপাত ভূপৃষ্ঠীয় জলবিজ্ঞান এবং আঞ্চলিক জলবায়ুর মধ্যে মিথস্ক্রিয়াগুলির সম্ভাব্য একটি পরিমাপ। জমির ব্যবহারের পরিবর্তন, যেমন বন উজাড় বা কৃষিকাজের পরিমাণ, কোনো অঞ্চলে বৃষ্টিপাতেরপরিমাণের পরিবর্তন ঘটাতে পারে। সমগ্র বিশ্বের জন্য পুনর্ব্যবহারযোগ্য অনুপাত এক এবং কোনো একটি নির্দিষ্ট বিন্দুর জন্য শূন্য। আমাজন বেসিনের ২৪% থেকে ৫৬% এবং মিসিসিপি বেসিনের পুনর্ব্যবহার অনুপাতের মান ২১% থেকে ২৪% পর্যন্ত।
আর্দ্রতা পুনর্ব্যবহারের ধারণা বৃষ্টিছাদ ধারণার অন্তর্ভুক্ত। বৃষ্টিছাদ হলো নির্দিষ্ট অঞ্চলের ভূমি এবং ঊর্ধ্বগামী বায়ু যা নিম্নগামী বায়ুর অঞ্চলে বৃষ্টিপাত এবং বাষ্পীভবনে অবদান রাখে। যেভাবে জলছাদ দিয়ে। যেভাবে জলছাদ বলতে ভূপৃষ্ঠের উপরে পানিপ্রবাহের একটি নির্দিষ্ট ভৌগোলিক এলাকাকে বোঝানো হয়, তেমনি বৃষ্টিছাদও একটি নির্দিষ্ট এলাকা যা কোনো নির্দিষ্ট এলাকার জন্য বাষ্পীভবন, আর্দ্রতা পুনর্ব্যবহার এবং বৃষ্টিপাত নির্ধারণ করে।
নীলরতন সরকার মেডিক্যাল কলেজ ও হাসপাতাল

নীলরতন সরকার মেডিক্যাল কলেজ ও হাসপাতাল (এনআরএসএমসি এবং এইচ), যা এনআরএস মেডিক্যাল কলেজ, কলকাতা নামেও পরিচিত হলো কলকাতা শহরে অবস্থিত একটি সর্বজনীন চিকিৎসা শিক্ষা প্রতিষ্ঠান ও হাসপাতাল। এটি কলকাতার প্রাণকেন্দ্র শিয়ালদহে অবস্থিত।
পূর্ব-ভারতের এই অত্যন্ত নামী দামী ও প্রথম সারির মেডিক্যাল কলেজ ও হাসপাতালটি ১লা ডিসেম্বর ১৮৭৩ সনে "শিয়ালদহ মেডিক্যাল স্কুল" হিসাবে প্রতিষ্ঠিত হয়েছিল।
১৮৬৪ সালে, বিভিন্ন মহামারি, শ্রেণি সংগ্রাম তথা সদ্য সংঘটিত সিপাহী বিদ্রোহের জেরে সৃষ্ট নানা সামাজিক ও রাজনৈতিক চাপের কারণে ব্রিটিশ সরকার একটি হাসপাতাল খুলতে বাধ্য হয়েছিল। এই জরুরি প্রয়োজনটি বিবেচনা করে, সেন্ট্রাল হলে অবস্থিত "শিয়ালদহ মার্কেট বিল্ডিং"টি একটি হাসপাতালে রূপান্তর করার সিদ্ধান্ত নেওয়া হয় এবং এইভাবেই জন্ম নেয় "শিয়ালদহ পৌর হাসপাতাল"।
১৮৭৩ সালের ১লা ডিসেম্বর "শিয়ালদহ মেডিক্যাল স্কুল" প্রতিষ্ঠিত হয়ে বেশ কয়েকটিবার এর নাম পরিবর্তন করা হয়। ১৮৮৪ সালে, এর নামকরণ করা হয় "ক্যাম্পবেল মেডিক্যাল স্কুল" তথা ১৮৯৪ সালে এর নাম হয়ে যায় "ক্যাম্পবেল মেডিক্যাল কলেজ"। ১৯৫০ সালে ব্রিটিশ শাসন থেকে স্বাধীনতা অর্জনের পরবর্তিতে, কলেজটির নাম শেষবারের মতো পরিবর্তিত হয়ে নীলরতন সরকার মেডিক্যাল কলেজ রাখা হয়, ভারতের স্বাধীনতা বিপ্লবী এবং কলেজের অন্যতম প্রাক্তনী, চিকিৎসক স্যার নীলরতন সরকারের নামানুসারে। 
এনআরএস, নতুন দিল্লিতে অবস্থিত ভারতীয় চিকিৎসা পরিষদের অধীনে স্বীকৃত তথা পশ্চিমবঙ্গ সরকার দ্বারা পরিচালিত। পশ্চিমবঙ্গ স্বাস্থ্যবিজ্ঞান বিশ্ববিদ্যালয়ে অনুমোদিত এই কলেজটি বিভিন্ন বিভাগে স্নাতক এবং স্নাতকোত্তর উভয়ই পড়াশোনা প্রদান করে।
সারা ইতিহাস জুড়ে, শিয়ালদার এই শিক্ষা প্রথিষ্ঠান ও হাসপাতালটিতে প্রচুর আবিষ্কার ও চিকিৎসা করা হয়েছেঃ
এন.আর.এস. মেডিকেল কলেজ পাঠাগারটি একাডেমিক ভবনের তিন তলার গোটা জায়গা জুড়ে জুড়ে বিস্তীর্ণ। এটি আয়তন প্রায় ৪০০০ বর্গমিটার। এমসিআইয়ের নির্দেশক অনুযায়ী প্রতিবছর আড়াইশজন আন্ডারগ্রাজুয়েট ভর্তির অনুসারে পাঠাগাররের বসার ক্ষমতা বৃদ্ধি করা হয়েছে। শিক্ষার্থীদের পড়ার স্থানটি আভ্যন্তরীণ এবং বহিরঙ্গন পাঠকক্ষে পৃথক করা হয় এবং উভয় কক্ষেই ২৫০ জনের বসার ক্ষমতা রয়েছে। ৫০ জনের বসার ক্ষমতা থাকা অধ্যাপকগণ, পিজি এবং পিডিটি শিক্ষার্থীদের পড়ার স্থানগুলিকে পাঠাগারের দক্ষিণ দিকে স্থানান্তর করা হয়েছে। গ্রন্থাগারের বেশিরভাগ জায়গাই শীতাতপ নিয়ন্ত্রিত। নতুন কম্পিউটার এবং অন্যান্য সরঞ্জাম দিয়ে পাঠাগারের ডিজিটাল লাইব্রেরিটি নতুনভাবে নির্মাণ করা হয়েছে। এন.আর.এস. মেডিকেল কলেজ গ্রন্থাগারটি ব্রিটিশ কাউন্সিল লাইব্রেরির, কলকাতার প্রাতিষ্ঠানিক সদস্যদের একটি।
ভারতের মানবসম্পদ উন্নয়ন মন্ত্রক তাহাদের এনএমইইসিটি মিশনের আওতায় আইআইটি খড়গপুরকে ভারতের জাতীয় ডিজিটাল লাইব্রেরি (এনডিএল) স্থাপন, সমন্বিত ও গঠন করার দায়িত্ব দিয়েছে।
বিপাকীয় পথ

প্রাণরসায়নে , বিপাকীয় পথ একটি কোষের মধ্যে ঘটে যাওয়া রাসায়নিক বিক্রিয়াসমূহের একটি সংযোগকারী সিরিজ। একটি এনজাইমধর্মী বিক্রিয়ায় উৎপন্ন বিক্রিয়ক,উৎপাদ এবং মধ্যবর্তী যৌগসমূহ "বিপাকীয় বস্তু" নামে পরিচিত, যা এনজাইম দ্বারা অনুঘটক রাসায়নিক বিক্রিয়ার একটি ক্রম দ্বারা পরিবর্তিত হয়।বিপাকীয় পথের বেশিরভাগ ক্ষেত্রে, একটি এনজাইমের উৎপাদ পরেরটির জন্য সাবস্ট্রেট হিসাবে কাজ করে। আর, উৎপন্ন পার্শ্ব-উৎপাদ বর্জ্য হিসাবে বিবেচিত হয় এবং কোষ থেকে অপসারিত হয়। এই এনজাইমগুলির কাজ করার জন্য প্রায়শই খাদ্যতালিকাগত খনিজ, ভিটামিন এবং অন্যান্য কো-ফ্যাক্টরগুলির প্রয়োজন হয়।
বিভিন্ন বিপাকীয় পথগুলি একটি প্রকৃত কোষের মধ্যে অবস্থান এবং কোষের প্রদত্ত অংশে পথের তাৎপর্যের উপর ভিত্তি করে কাজ করে। উদাহরণস্বরূপ, ইলেকট্রন পরিবহন শৃঙ্খল এবং অক্সিডেটিভ ফসফোরাইলেশনের সব কার্যক্রম মাইটোকন্ড্রিয়ার ঝিল্লিতে ঘটে থাকে।বিপরীতে, গ্লাইকোলাইসিস, পেন্টোজ ফসফেট পথ, এবং ফ্যাটি অ্যাসিড বায়োসিন্থেসিস সব একটি কোষের সাইটোসলে ঘটে থাকে।
বিপাকীয় পথ দুই ধরনের হয়ে থাকে, শক্তি ব্যবহার করে অণু সংশ্লেষণ করার ক্ষমতা উপচিতি পথ দ্বারা চিহ্নিত করা হয়, অথবা জটিল অণু ভাঙ্গা এবং এই প্রক্রিয়াই শক্তি মুক্ত করা অপচিতি পথ নামে পরিচিত । দুটি পথ একে অপরের পরিপূরক একটি থেকে নির্গত শক্তি অন্যটি ব্যবহার করে। একটি "উপচিতি পথের" ভাঙ্গন প্রক্রিয়া একটি "অপচিতি পথের" জৈব সংশ্লেষণ পরিচালনা করার জন্য প্রয়োজনীয় শক্তি সরবরাহ করে থাকে। দুটি স্বতন্ত্র বিপাকীয় পথ ছাড়াও উভধর্মী পথ রয়েছে, যা শক্তির প্রয়োজনীয়তা বা উপলব্ধতার উপর ভিত্তি করে উপচিতি বা অপচিতি পথ হিসেবে কাজ করতে পারে।
তামিলনাড়ু বিধানসভা নির্বাচন, ২০২১

ষোলতম তামিলনাড়ু বিধানসভা নির্বাচন ২০২১ সালের ৬ এপ্রিল অনুষ্ঠিত হয়েছিল, ভারতের তামিলনাড়ু রাজ্যের বিধানসভার ২৩৪টি আসনের প্রতিনিধি নির্বাচনের জন্য। সর্বভারতীয় আন্না দ্রাবিড় মুনেত্র কড়গমকে (এআইএডিএমকে) পরাজিত করে এই নির্বাচনে দ্রাবিড় মুনেত্র কড়গম (ডিএমকে) জয়ী হয়। ডিএমকে নেতা এম. কে. স্ট্যালিন তামিলনাড়ুর মুখ্যমন্ত্রী নির্বাচিত হন।
রকফোর্ড ইকরা স্কুল

রকফোর্ড ইকরা স্কুল মার্কিন যুক্তরাষ্ট্রের ইলিনয় অঙ্গরাজ্যের রকফোর্ডে অবস্থিত একটি ইসলামি বেসরকারি শিক্ষাপ্রতিষ্ঠান। প্রতিষ্ঠানটি প্রাক-কিন্ডারগার্টেন-৩ থেকে ৮ গ্রেড পর্যন্ত পাঠদান করায়। এটি ইলিনয় রাজ্য শিক্ষা বোর্ড কর্তৃক অনুমোদিত।
১৯৯৮ সালে রকফোর্ড ইকরা স্কুল প্রথমে একটি প্রাথমিক বিদ্যালয় হিসাবে প্রতিষ্ঠিত হয়েছিল। বৃহত্তর রকফোর্ড এলাকায় শিক্ষার্থীদের জন্য একাডেমিক এবং ইসলামিক শিক্ষা প্রদানের উদ্দেশ্যে স্কুলটি প্রতিষ্ঠিত হয়েছিল। পরবর্তীতে একটি উচ্চ বিদ্যালয়ও অন্তর্ভুক্ত করা হয়।
রকফোর্ড ইকরা স্কুল শিশুদের ইসলামিক পরিবেশে মানসম্পন্ন শিক্ষা প্রদান করছে। শিক্ষার্থীদের উন্নত পাঠ্যক্রম প্রদান করা এবং তাদেরকে একটি শক্তিশালী মুসলিম হিসাবে গড়ে তোলাই এই প্রতিষ্ঠানটির মূল লক্ষ্য।
মোমের আলো

মোমের আলো হলো একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি ১৯৬৪ সালে মাধবী পিকচার্স প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, উৎপল দত্ত, গীতা দে।
দীপা একজন সিজোফ্রেনিক রোগী যিনি তার ব্যক্তিগত জীবনে ঘটে যাওয়া একটি দুর্ঘটনার কারণে স্বাভাবিকতা হারিয়ে ফেলেন। একটি আহত মনকে থেরাপির ওষুধের চেয়ে যত্ন এবং আরও ভালোবাসা দেওয়া প্রয়োজন তা প্রমাণ করার জন্য ডাঃ সুরজিৎ সেন এই কেসটি একটি চ্যালেঞ্জ হিসাবে গ্রহণ করেন। চলচ্চিত্রটিতে দেখানো হয়েছে যে কীভাবে ডাক্তার তার রোগীর সাথে ঘনিষ্ঠ হয়ে ওঠে এবং ধীরে ধীরে তার সঙ্কটের বিশদে প্রবেশ করে এবং তাকে স্বাভাবিক জীবনযাপন করতে সক্ষম করে তোলে।
কবিতা চাহাল

কবিতা চাহাল (জন্ম ৮ই এপ্রিল ১৯৮৫) একজন ৫'৯" লম্বা হেভিওয়েট ভারতীয় মহিলা বক্সার এবং ২০১২ থেকে ২০১৪ পর্যন্ত সর্বোচ্চ বিশ্ব র‌্যাঙ্কিং প্রাপ্ত বক্সার ( এআইবিএ র‌্যাঙ্কিং - ২০১২-২০১৪ সালে ) । তিনি ভারতের হরিয়ানা রাজ্যের ভাওয়ানি জেলার নিমরি গ্রামে বাস করেন। তার কৃতিত্বের স্বীকৃতি স্বরূপ, ভারত সরকার কবিতাকে ২০১৩ সালে অর্জুন পুরস্কার প্রদান করেন। চাহাল হরিয়ানার প্রথম মহিলা বক্সার যিনি অর্জুন পুরস্কারে ভূষিত হয়েছেন। চাহাল দু'বার টানা বিশ্ব চ্যাম্পিয়নশিপ পদকপ্রাপ্ত, বিশ্ব পুলিশ গেমসে ৩ বারের স্বর্ণপদক। ৮ বারের এশিয়ান চ্যাম্পিয়নশিপ, এশিয়ান কাপ পদকপ্রাপ্ত। ৯ টি স্বর্ণপদক সহ তিনি মহিলা জাতীয় চ্যাম্পিয়নশিপ বক্সিংয়ের রেকর্ডধারক। তিনি ফেডারেশন কাপে ৫ বারের স্বর্ণপদক এবং ২০১২ থেকে ২০১৮ পর্যন্ত সমস্ত ভারত পুলিশ গেমসে ৭ বার সোনার পদকপ্রাপ্ত
জতুগৃহ (১৯৬৪-এর চলচ্চিত্র)

জতুগৃহ হল তপন সিংহ পরিচালিত ১৯৬৪ সালের বাংলা ভাষার ভারতীয় চলচ্চিত্র। সুবোধ ঘোষের "জতুগৃহ" উপন্যাসের অবলম্বনে এই চলচ্চিত্রটি নির্মিত হয়। উত্তম কুমার ফিল্মস প্রাঃ লিঃ ব্যানারে চলচ্চিত্রটি প্রযোজনা করেন উত্তম কুমার। এই চলচ্চিত্রটি সংগীত পরিচালনা করেছিলেন আশিস খাঁ। এই কাহিনীর ভিত্তিতে গুলজার পরিচালিত ১৯৮৭ সালে পুনর্নির্মিত হয় ইজাজাত ছবি। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, বিকাশ রায় ও অনিল চট্টোপাধ্যায়।
চলচ্চিত্রটি ১৯৬৪ সালের ২০ শে মার্চ মুক্তি পায়। এটি ১১তম জাতীয় চলচ্চিত্র পুরস্কারে তৃতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য যোগ্যতার সনদ ও ২৮তম বাংলা চলচ্চিত্র সাংবাদিক সমিতি পুরস্কারে ৬ষ্ঠ শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।
শতদল রেল দিয়ে কলকাতা যাওয়ার সময় রাজপুর স্টেশনে দীর্ঘ সময় পর মাধুরীর সাথে দেখা হয় এবং তাদের গল্পটি ধারাবাহিক ফ্ল্যাশব্যাকের মাধ্যমে বর্ণিত হয়। তারা আসলে সুখী-বিবাহিত দম্পতি ছিল। শতদল একজন সফল অধ্যাপক ছিলেন এবং তাঁর স্ত্রী মাধুরীর সাথে সাত বছর সংসার করেন। কিন্তু দিন-দিন তাদের ভালবাসা কমতে থাকে। এটা উভয়েই বুঝতে পেরে অবশেষে এই দম্পতি ব্রেক আপ করার সিদ্ধান্ত নেয়। পাঁচ বছর পর তারা যখন স্টেশনে মিলিত হয়, তখন তারা বুঝতে পারে যে তাদের একে অপরের প্রতি ভালবাসা মারা যায়নি। একজন অপরজনের প্রতি আবেগী ও সংবেদনশীল হয়ে উঠে।
মধ্য আমেরিকার শুষ্ক সংকীর্ণভূমি

মধ্য আমেরিকার শুষ্ক সংকীর্ণভূমি ( সংক্ষেপে CADC বা কেবলমাত্র Dry Corridor) মধ্য আমেরিকার প্রশান্ত মহাসাগরীয় উপকূলে অবস্থিত এক চিলতে গ্রীষ্মমণ্ডলীয় শুষ্ক ও খরাপীড়িত বনাঞ্চল। দক্ষিণ মেক্সিকো থেকে পানামা পর্যন্ত বিস্তৃত এই সংকীর্ণ অঞ্চলটি জলবায়ু পরিবর্তনের মারাত্মক ঝুঁকির সম্মুখীন কেননা এখানকার বেশিরভাগ অধিবাসী দারিদ্র্যপীড়িত গ্রামীণ অঞ্চলে বসবাস করে এবং তারা জীবিকা নির্বাহের জন্য কৃষির উপর নির্ভরশীল।
গুয়াতেমালা, এল সালভাদোর, হন্ডুরাস এবং নিকারাগুয়ার অঞ্চলগুলি বিশেষভাবে জলবায়ু পরিবর্তনের কারণে ঝুঁকির মুখে পড়েছে। ২০০১ সাল থেকে এল নিনো-দক্ষিণী আবর্তন (ইএনএসও) এর পরিবর্তনের কারণে এই অঞ্চলগুলি অনিয়মিত খরাতে ভুগছে। ২০০৯ সালে এল নিনিও চলাকালীন (ঐ বছরে "শুষ্ক সংকীর্ণভূমি" বা ইংরেজি "ড্রাই করিডর' ধারণাটির জন্ম হয়) অনুমান করা হয় যে এই অঞ্চলের ৫০-১০০% ফসল পানির ঘাটতির দ্বারা প্রভাবিত এবং ২০১৪ থেকে ২০১৬ সালের মাঝামাঝি পর্যন্ত চলা খরার কারণে ২০১৪ থেকে ২০১৬ সালে শুষ্ক সংকীর্ণভূমিতে বসবাসকারী প্রায় কয়েক মিলিয়ন লোকের খাদ্য সহায়তা প্রয়োজন হয়েছিল। ২০১৮ সালে অনুমান করা হয় যে, গড়ে ২৫% পরিবার খাদ্য নিরাপত্তাহীনতায় ভুগেছে। ফলস্বরূপ, ত্রাণ সংস্থাগুলিকে এই সঙ্কট মোকাবেলায় একটি "সর্বাগ্রে খাদ্য" কর্মসূচি গ্রহণের পরামর্শ দেওয়া হয়েছে, যা প্রাথমিকভাবে খাদ্য নিরাপত্তাহীনতার ঝুঁকিপূর্ণ অঞ্চলে মনোনিবেশ করবে।
হন্ডুরাস এবং গুয়াতেমালায় খরার প্রভাব বিশেষ তীব্র ছিল।
২০১৯ ছিল লাগাতার খরার পঞ্চম বছর এবং টানা দ্বিতীয় বছরের মত কৃষকেরা ফসল উৎপাদনে ব্যর্থ হয়েছিল। জলবায়ু উত্তপ্ত ও শুষ্ক হয়ে উঠছে, কৃষিজ কীটপতঙ্গ বাড়ছে, বসন্তের বৃষ্টিপাত হ্রাস পাচ্ছে বা একদমই হচ্ছে না এবং বন্যার শক্তিমত্তা বৃদ্ধি পাচ্ছে।
এই অঞ্চলের প্রায় ৮% পরিবার রিপোর্ট করেছেন যে তারা তাদের অবস্থার উন্নতির প্রয়াসে স্থানান্তরের পরিকল্পনা করছেন এবং ২০১০ থেকে ২০১৫ সালের মধ্যে স্থানান্তরের হার ৫০০% বৃদ্ধি পায়। বিশ্বব্যাংকের এক প্রতিবেদনে বলা হয়েছে, জলবায়ু পরিবর্তন রোধ ও কৃষিক্ষেত্রকে খাপ খাইয়ে নিতে যদি ব্যবস্থা না নেওয়া হয় তবে ২০৫০ সালের মধ্যে মধ্য আমেরিকা এবং মেক্সিকো থেকে ৪ মিলিয়ন অভিবাসী কেবল জলবায়ু পরিবর্তনের জন্য স্থানান্তর করবে। অভিবাসীরা সাধারণত নিকটস্থ শহুরে অঞ্চলে যায়, কিছু পরিমাণ উত্তরে মেক্সিকোর দিকে চলতে থাকে এবং খুবই অল্প পরিমাণে মানুষ নিকটবর্তী আমেরিকান সীমান্ত পর্যন্ত ভ্রমণ করে।
মধ্য আমেরিকার শুষ্ক সংকীর্ণভূমিতে পরিদৃষ্ট জলবায়ুজনিত কারণে মানব অভিবাসন মার্কিন-মেক্সিকান সীমান্তের দ্বন্দ্বের অন্যতম কারণ। যদিও মার্কিন শুল্ক কর্তৃপক্ষ ও সীমান্ত রক্ষাকারী কমিশনার ফসলহীনতাকে মূল কারণ হিসাবে উল্লেখ করেন, তবুও আমেরিকাতে ডোনাল্ড ট্রাম্প এরূপ অভিবাসনকে 'খুবই খারাপ দলের লোকদের অনুপ্রবেশ' হিসাবে বর্ণনা করেছেন। এই উত্তেজনাপূর্ণ সম্পর্কের জটিলতার বিষয়টি এই যে 'মার্কিন যুক্তরাষ্ট্র ভূমণ্ডলীয় উষ্ণতা বৃদ্ধির জন্য অন্য যেকোনও দেশের চেয়ে অনেক বেশি দায়ী' ধারণাটি কাজ করেছে," এবং এইভাবে এই অভিবাসীদের অবস্থার জন্য দেশটি কমপক্ষে আংশিকভাবে দায়বদ্ধ।
এই অঞ্চলের উন্নয়নের জন্য স্বল্পমেয়াদী খাদ্য সুরক্ষা এবং সহায়তা প্রদান, বিশ্বব্যাপী জলবায়ু পরিবর্তনের প্রতি দৃষ্টিপাত এবং পরিবর্তিত জলবায়ুর মুখোমুখি এই অঞ্চলগুলিতে পরিপুষ্ট ফসল উৎপাদনের জন্য টেকসই উন্নয়ন উদ্যোগসহ নানামুখী সমাধান প্রয়োজন।
মিরেলা ইভানোভা

মিরেলা ইভানোভা () (জন্ম ১১ মে ১৯৬২, সোফিয়া) প্রসিদ্ধ বুলগেরিয়ান কবিদের মধ্যে অন্যতম। তার কবিতা জার্মান এবং ইংরেজি সহ বিভিন্ন ভাষায় অনুবাদ করা হয়েছে।
তিনি সোফিয়ায় একটি জার্মান ভাষার স্কুলে পড়াশোনা করেছিলেন এবং প্লভডিভ বিশ্ববিদ্যালয় থেকে রুশ ও বুলগেরীয় ভাষাতত্ত্বে স্নাতক ডিগ্রি অর্জ করেছেন।
মিরেলা ইভানোভা প্রবন্ধ লিখেছেন, কল্পকাহিনী এবং থিয়েটাররে অভিনয় নিয়ে পর্যালোচনা করেছেন, সাহিত্যের ইতিহাস নিয়ে কাজ করেন এবং জার্মান ভাষা থেকে অনুবাদ করেন। তিনি ডকুমেন্টারি চলচ্চিত্রের দৃশ্যপটের লেখক। ১৯৯৪ সালে তিনি আধুনিক জার্মান কবিতার একটি সংকলন অনুবাদ ও প্রকাশ করেন, যার শিরোনাম ছিল দ্য ওয়ান্ডারিং অফ স্টোনস। তিনি সারাহ কির্শ, এলকে এরব, গ্রেগর লাশ্চেন, আর্নেস্ট উইচার, ডুর্স গ্রুনবেইন, উয়ে কোলবে এবং আর্নস্ট গোম্ব্রিচের জনপ্রিয় কাজ হিস্ট্রি অফ ম্যানকাইন্ড ফর ইয়ং রিডারস-এর জার্মান রচনাও অনুবাদ করেছেন। তার স্বরচিত কবিতাও বিভিন্ন ভাষায় অনূদিত হয়েছে।
কাডাপেরি

কাডাপেরি দক্ষিণ ভারতের তামিলনাড়ু রাজ্যের চেঙ্গলপট্টু জেলায় অবস্থিত চেন্নাই শহরের দক্ষিণ দিকের একটি আবাসিক অঞ্চল৷‌ এটি তাম্বরম পৌরনিগমের অন্তর্গত। ২০১৮ খ্রিস্টাব্দের তথ্য অনুযায়ী এই লোকালয় চেন্নাই শহরের অন্তর্ভুক্ত করার পরিকল্পনা রয়েছে। ২,০০০ জনসংখ্যা বিশিষ্ট কাডাপেরি মাদ্রাজ এক্সপোর্ট প্রসেসিং জোন মাদ্রাজ রপ্তানি প্রস্তুতিকরণ অঞ্চলের কাছাকাছি অবস্থিত। এটি বৃহত্তর চেন্নাইয়ের বিশেষ অর্থনৈতিক অঞ্চলের অন্তর্ভুক্ত। এখানে রয়েছে কাডাপেরি হ্রদ ও "পাচাইমালাই" চারণভূমি।
তামিলনাড়ুর রাজ্য সরকারে ১৬৩ টি বিজ্ঞাপিত অঞ্চলগুলির মধ্যে এটি একটি।
তামিল-কন্নড় ভাষায় কাডা শব্দের অর্থ দরজা বা প্রবেশদ্বার ও এরি শব্দের অর্থ হ্রদ। অর্থাৎ কাডাপেরি শব্দবন্ধের অর্থ হয় চেন্নাইয়ের হ্রদ প্রবেশদ্বার।
উনবিংশ শতাব্দীর শুরুর দিকে জমিদার ভেঙ্কটেশ পিল্লাই প্রথম কাডাপেরিতে নগরবসতি স্থাপন করেন। এটি প্রাথমিকভাবে এটি একটি কৃষিপ্রধান গ্রাম ছিল। মনে করা হয় এই স্থানে অবস্থিত শঙ্কুবিনায়ক মন্দিরটি পল্লব সাম্রাজ্যের সময়ে নির্মিত। পরে মন্দির সংস্কারকালে বিশ্বনাথ, বিশালাক্ষী, দক্ষিণমূর্তি, মুরুগা, দুর্গা, লিঙ্গোত্বব, নবোনীতকৃষ্ণ, মহালক্ষ্মী ও নবগ্রহ মূর্তি প্রতিষ্ঠিত হয়। মন্দিরের বিমান কাশীর মন্দিরের অনুরূপ৷ এছাড়া এখানে গঙ্গাম্মান মন্দির ও শ্রীমুতুমারিয়াম্মান মন্দির রয়েছে।
চেন্নাই শহরতলি রেলওয়ের অন্তর্গত তাম্বারাম স্যানাটোরিয়াম রেলওয়ে স্টেশন এই লোকালয়ের নিকটতম রেলস্টেশন। কাছাকাছির মধ্যে একটি বিমান বাহিনী স্টেশন রয়েছে এছাড়াও লোকালয়ে রয়েছে একটি বাস স্টপ। তাম্বরম বাস স্ট্যান্ড থেকে এটি মাত্র দূরে অবস্থিত। তাম্বরম, বণ্ডলুর, তিরুবোত্রিয়ুর, তিরুবান্মিয়ুর, পুন্তমল্লী, কোয়মবেড়ু, নঙ্গানলুর, অম্বাত্তুর অবধি চেন্নাই এমটিসি বাস পরিষেবা রয়েছে।
কেডিএস গ্ৰুপ

কেডিএস গ্রুপ বাংলাদেশের একটি ব্যবসায়িক শিল্প গোষ্ঠী, যা মূলত বন্দর নগরী চট্টগ্রামে অবস্থিত কিন্তু ঢাকায়ও ব্যাপক কার্যক্রম পরিচালনা করে। এটি ভারত, হংকং-এ অফিস এবং এজেন্সি স্থাপন করেছে এবং বর্তমানে ইউরোপ এবং উত্তর আমেরিকায়ও ব্যবসা প্রসারিত করছে। এটি বাংলাদেশের বেসরকারী খাতের অন্যতম বৃহৎ বিনিয়োগকারী।
এই গ্রুপটি ১৯৮৩ সালে বাংলাদেশে প্রথম গার্মেন্টস শিল্প প্রতিষ্ঠা করার মাধ্যমে প্রতিষ্ঠিত হয়েছিল।
শামসুন নাহার খান নার্সিং কলেজ

শামসুন নাহার খান নার্সিং কলেজ হলো বাংলাদেশের একটি বেসরকারি নার্সিং কলেজ। এটিই চট্টগ্রাম জেলার সর্বপ্রথম বেসরকারি নার্সিং কলেজ। ২০১৬ সালে এটি চট্টগ্রামের আগ্রাবাদে চট্টগ্রাম মা ও শিশু হাসপাতাল এর একটি প্রকল্প হিসেবে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ।
এটি চার বছর মেয়াদী বিএসসি (অনার্স) ইন নার্সিং ডিগ্রি প্রদান করে। স্নাতক পরবর্তী ৬ মাস মেয়াদি ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ নার্সিং এন্ড মিডওয়াইফারি কাউন্সিল স্বীকৃত।
কলেজের সাথে ৬৫০ শয্যা বিশিষ্ট চট্টগ্রাম মা ও শিশু জেনারেল হাসপাতাল সংযুক্ত রয়েছে। চট্টগ্রামের বেসরকারি মেডিকেলগুলোর মধ্যে এটি ৩য় স্থানে রয়েছে।